
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 108
                                                              din 25 iunie 2015
   privind aprobarea alocării şi decontării cheltuielilor de transport necesare pentru deplasarea 
                      Grupului Coral „Nicolae Bogdan” în Budapesta, Ungaria, în perioada 2 - 6 iulie 2015, 
                      pentru reprezentarea României şi a Municipiului Sighişoara la Festivalul de Muzică 
                                                                    Corală şi Orchestrală

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14.352/19.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând adresa Asociaţiei Corale „Nicolae Bogdan”, înregistrată la Municipiul Sighişoara cu nr. 11180/13.05.2015, cu solicitarea acordării unui sprijin financiar pentru acoperirea cheltuielilor necesare deplasării în Budapesta, Ungaria, a Grupului Coral „Nicolae Bogdan”, în vederea participării la Festivalul de Muzică Corală şi Orchestrală, organizat în perioada 2 - 6 iulie 2015;

Luând în considerare faptul că, Direcţia Economică din cadrul Municipiului Sighişoara a  confirmat existenţa disponibilităţii bugetare, constând în suma de 6.000 de lei, ce se poate acorda pentru efectuarea acestei deplasări;

Văzând prevederile Legii nr. 273/2006 privind finanţele publice locale, cu modificările şi completările ulterioare;


Având în vedere Raportul de specialitate nr. 14.351/19.06.2015 al Serviciului Relaţii Publice, prin care se propune şi se justifică oportunitatea alocării şi decontării cheltuielilor de transport necesare pentru deplasarea Grupului Coral „Nicolae Bogdan” al Asociaţiei Corale „Nicolae Bogdan”, în oraşul Budapesta, Ungaria, în perioada 2 - 6 iulie 2015, pentru reprezentarea României şi a Municipiului Sighişoara la Festivalul de Muzică Corală şi Orchestrală, îndeplinindu-se prevederile legale în acest sens;

Având în vedere avizele favorabile ale comisiilor de urbanism, comerţ, socială şi juridică;
În temeiul prevederilor art. 36 alin. 6 lit. „a” pct. 4, alin. 9, art. 45 alin. 2 şi a art. 115 alin. 1 lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
             H O T Ă R Ă Ş T E:
Art. 1. Se aprobă alocarea şi decontarea din bugetul local a sumei de 6.000 de lei pentru suportarea cheltuielilor de transport necesare pentru deplasarea Grupului Coral „Nicolae Bogdan” al Asociaţiei Corale „Nicolae Bogdan”, în Budapesta - Ungaria, în perioada 2 - 6 iulie 2015, pentru reprezentarea României şi a Municipiului Sighişoara la Festivalul de Muzică Corală şi Orchestrală, sumă ce va fi achitată, în baza comenzilor şi/sau a contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri EU şi Managementul Proiectelor şi prestatorii de servicii.
Art. 2. Se încredinţează cu ducerea la îndeplinire a prevederilor prezentei hotărâri, Instituţia Primarului Municipiului Sighişoara, Serviciul Relaţii Publice, Direcţia Economică, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Asociaţia Corală „Nicolae Bogdan”.
Art. 3. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Serviciul Relaţii Publice;

  1 ex. Direcţia Economică;

  1 ex. Biroul Achiziţii, Accesare Fonduri Europene şi Managementul Proiectelor;

  1 ex. Compartimentul Juridic;

  1 ex. Asociaţia Corală „Nicolae Bogdan”.
11 ex. 

A.B.

